Шу гъуэгурыкlуэхэм яку зэхуилъа хабзэр

Зы хьэщIэрэ зы хэгъэрейрэ, тIури шущ, зы шы Iэдэжи яIыгъщ. Iэмал имыIэу шы Iэдэжыр хэгъэрейм иIыгъын хуейт. Шы Iэдэжри ижьырабгъумкIэщ зэрыIыгъын хуейр, сэмэгумкIэ иIыгъмэ, шым епсыхыпIэ иритынукъыми Iэмал имыIэу хьэщIэр ижьырабгъумкIэ щытын щыхуейкIэ, хэ­гъэрейм шы Iэдэжыр иIыгъын щыхуейкIэ, шы Iэдэжри
ижьымкIэ Iыгъын щыхуейкIэ, шы Iэдэжыр шууитIым я. зэхуакум дэту мэхъу. Абы щыгъуэм ижьырабгъумкIэ щыт хьэщIэр дауэ къепсыхыну, шы Iэдэжым къытемыувэу? Мыбдежым хьэщIэм хуащIын хуей хабзэр шы Iэдэжым екъутэ. ЗэрыхъумкIэ, шы Iэдэжыр зыIыгъ хэгъэрейр хьэ­щIэм и ижьырабгъумкIэ щытын хуей мэхъу. Къызэрыу­выIэу, хэгъэрейр псынщIэу къепсыхыу хьэщIэм и шы IумпIэр иубыду къригъэпсыхын хуейщи, ижьырабгъумкIэ щыт шы Iэдэжыр зэран къыхуэмыхъуу къепсых хъунущ. Хэгъэрейр сэмэгумкIэ щытмэ, епсыхын щыхъукIэ хэгъэ рейр епсыхыу, езым итри, шы Iэдэжри, хьэщIэм  ишри къикIухьу, хьэщIэм и ижьырабгъум зыкъригъахуэу къригъэпсыхыху, хьэщIэр абы къыпэплъэу щытын хуей мэхъу, къепсыхми, шы Iэдэжым къепсыхыпIэ иритынукъым. А хабзэ ягъэувахэр Iэмал имыIэурэ ягъэуващ. Абыхэм узэрытек1ыу зыри зэхуэмыхъуж мэхъу.